ddrg/super_eurlex huggingface dataset:
AVS-EF-Ministerrådets afgørelse nr. 2/2003

af 16. maj 2003

om, at den reserve, der er afsat under rammebeløbet til langfristet udvikling under 9. Europæiske Udviklingsfond, skal anvendes til gældslempelse

(2003/451/EF)

AVS-EF-MINISTERRÅDET HAR -

under henvisning til AVS-EF-partnerskabsaftalen, der blev undertegnet i Cotonou (Benin) den 23. juni 2000, i det følgende benævnt "AVS-EF-aftalen", særlig stk. 8 i bilag I, og

ud fra følgende betragtninger:

(1) Ved afgørelse nr. 1/1999 af 8. december 1999, 2/2001 af 20. december 2001 og 3/2002 af 23. december 2002 afsatte AVS-EF-Ministerrådet i alt 1185 mio. EUR til gældslempelsesordninger med sigte på stærkt gældstyngede fattige AVS-lande. Af dette beløb blev 545 mio. EUR afsat til nedbringelse af gælds- og amortiseringsforpligtelser over for Fællesskabet, medens der blev afsat 680 mio. EUR i bidrag til HIPC-trustfonden, som administreres af Den Internationale Udviklingssammenslutning.

(2) Til sikring af en fortsat støtte til gældslempelsesordningerne for stærkt gældstyngede fattige AVS-landene bør der afsættes et yderligere beløb på i alt 335 mio. EUR med henblik på samarbejdet inden for AVS-landene. Rammebeløbet for regionalt samarbejde og integration, jf. stk. 3, litra b), i bilag I til AVS-EF-aftalen, er imidlertid opbrugt. De nødvendige midler må derfor overføres fra de ikke-tildelte midler under 9. EUF's rammebeløb for langfristet udvikling -

TRUFFET FØLGENDE AFGØRELSE:

Artikel 1

Gældslempelse

Fra de ikke-tildelte midler under 9. EUF's rammebeløb for langfristet udvikling overføres der et beløb på 335 mio. EUR til tildelingen til samarbejdet inden for AVS-landene under rammebeløbet for regionalt samarbejde og integration; beløbet skal anvendes til gældslempelse med henblik på de AVS-lande, som kan komme i betragtning under initiativet for stærkt gældstyngede fattige lande (HIPC), jf. artikel 66 i AVS-EF-aftalen. Beløbet kan anvendes til følgende formål:

- at give de AVS-lande, som kan komme i betragtning under HIPC-initiativet, mulighed for at overholde deres gælds- og amortiseringsforpligtelser over for Fællesskabet (135 mio. EUR)

- at bidrage til finansieringen af HIPC-trustfonden til gavn for AVS-landene (200 mio. EUR).

Artikel 2

Finansiering

Under henvisning til artikel 13, stk. 2, litra b), i bilag IV til AVS-EF-aftalen anmoder AVS-EF-Ministerrådet Kommissionen om at yde et beløb på i alt 335 mio. EUR i støtte til gældslempelse, som omhandlet i artikel 1 i nærværende afgørelse.

Artikel 3

Afsluttende bestemmelse

AVS-staterne, Fællesskabet og dets medlemsstater skal hver for deres vedkommende træffe de nødvendige foranstaltninger til gennemførelse af denne afgørelse.

Artikel 4

Ikrafttræden

Denne aftale træder i kraft på dagen for vedtagelsen.

Udfærdiget i Bruxelles, den 16. maj 2003.

På AVS-EF-Ministerrådets vegne

S. Rialuth Vohor

Formand
Afgørelse nr. 1/2003 truffet af AVS-EF-Ministerrådet

den 16. maj 2003

om Den Demokratiske Republik Timor-Lestes tiltrædelse af AVS-EF-partnerskabsaftalen

(2003/404/EF)

AVS-EF-MINISTERRÅDET HAR -

under henvisning til AVS-EF-partnerskabsaftalen, undertegnet i Cotonou den 23. juni 2000, særlig artikel 94, stk. 1, og

ud fra følgende betragtninger:

(1) Den Demokratiske Republik Timor-Leste har indgivet en anmodning om tiltrædelse af AVS-EF-partnerskabsaftalen i overensstemmelse med dennes artikel 94, stk. 1.

(2) Timor-Leste opfylder betingelserne for medlemskab, der er anført i artikel 94, stk. 1, i nævnte aftale, og anmodningen om tiltrædelse bør imødekommes -

TRUFFET FØLGENDE AFGØRELSE:

Artikel 1

Den Demokratiske Republik Timor-Lestes tiltrædelse af AVS-EF-partnerskabsaftalen godkendes hermed.

Artikel 2

For Timor-Lestes deltagelse i aftalen gælder den midlertidige ordning, at Timor-Leste drager fordel af Fællesskabets finansielle bistand til AVS-staterne i henhold til artikel 3, litra b) (støtte til regionalt samarbejde og integration), i den nugældende finansprotokol i bilag I til aftalen for perioden 2000-2005.

Artikel 3

Artikel 1 og 5 i bilag VI til aftalen ændres ved optagelse af Timor-Leste på listen over de mindst udviklede AVS-stater og AVS-østater.

Artikel 4

Timor-Lestes tiltrædelse af aftalen får virkning den første dag i den anden måned efter datoen for deponeringen af Timor-Lestes tiltrædelsesakt.

Udfærdiget i Bruxelles, den 16. maj 2003.

På AVS-EF-Ministerrådets vegne

Serge Rialuth Vohor

Formand
Afgørelse nr. 3/2002

af 5. februar 2003

fra det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Japan, om offentliggørelsen af listerne over bekræftede faciliteter i henhold til sektorbilaget om god laboratoriepraksis (GLP) for kemiske stoffer og sektorbilaget om god fremstillingspraksis (GMP) for lægemidler

(2003/267/EF)

DET BLANDEDE UDVALG HAR -

under henvisning til aftalen om gensidig anerkendelse mellem Det Europæiske Fællesskab og Japan, særlig artikel 8, stk. 3, litra b), og

ud fra følgende betragtninger:

Det blandede udvalg er, medmindre andet er bestemt, ansvarligt for offentliggørelse for hver enkelt sektor af lister over bekræftede faciliteter.

Oplysningerne på listerne over bekræftede faciliteter er hovedsagelig af interesse for parternes myndigheder, der kan gøre listerne tilgængelige for offentligheden -

TRUFFET FØLGENDE AFGØRELSE:

1. Listerne over bekræftede faciliteter i henhold til sektorbilaget om god laboratoriepraksis (GLP) for kemiske stoffer og sektorbilaget om god fremstillingspraksis (GMP) for lægemidler offentliggøres ikke af det blandede udvalg. Dette tilsidesætter ikke parternes respektive lovgivning om offentlig aktindsigt.

2. En part kan, hvis det kræves af dens nationale lovgivning, offentliggøre de lister over bekræftede faciliteter, som den har givet det blandede udvalg og den anden part.

3. Denne afgørelse, udfærdiget i to eksemplarer, underskrives af de to medformænd. Denne afgørelse får virkning fra datoen for den seneste af disse underskrifter.

Underskrevet i Tokyo, den 5. februar 2003.

For Japan

Jun Shimmi

Underskrevet i Bruxelles, den 20. december 2002.

For Det Europæiske Fællesskab

Philippe Meyer
2003/220/EF: Afgørelse nr. 1/JP/2002 af 13. november 2002 truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Japan om registrering af et overensstemmelsesvurderingsorgan i det sektorspecifikke bilag om elektriske artikler



EU-Tidende nr. L 082 af 29/03/2003 s. 0042 - 0042



Afgørelse nr. 1/JP/2002 af 13. november 2002 truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Japan om registrering af et overensstemmelsesvurderingsorgan i det sektorspecifikke bilag om elektriske artikler (2003/220/EF) DET BLANDEDE UDVALG HAR - under henvisning til aftalen om gensidig anerkendelse mellem Japan og Det Europæiske Fællesskab, særlig artikel 8, stk. 3, litra a), og artikel 9, stk. 1, litra b) - TRUFFET FØLGENDE AFGØRELSE: 1) Nedenstående overensstemmelsesvurderingsorgan registreres under aftalens sektorspecifikke bilag om elektriske artikler for de produkter og overensstemmelsesvurderingsprocedurer, der er angivet nedenfor. Overensstemmelsesvurderingsorganets navn, akronym, adresse mv. Navn: JAPAN QUALITY ASSURANCE ORGANIZATIONAkronym: JQA Adresse: 1-9-15 Akasaka, Minato-ku, Tokyo 107-0052, Japan Tlf. (81-3) 34 16 03 30 Fax (81-3) 34 16 55 61 E-post: kondo-shigeyuki@jqa.jp URL-adresse: http://www.jqa.jp/00english/english.html Overensstemmelsesvurderingsorganets kontaktperson: Mr. KONDO Shigeyuki Registreringens omfang med hensyn til produkter og overensstemmelsesvurderingsprocedurer Produkter: 1. Elektrisk udstyr til måling, kontrol og laboratoriebrug 2. Modtagere og dertil knyttet udstyr (undtagen fjernsynsmodtagere) 3. Elektriske husholdningsapparater, bærbare redskaber og lignende udstyr 4. IT-udstyr 5. Elektriske artikler til brug i hjemme-, erhvervs- og lette industrimiljøer (undtagen 1 til 4) 6. Elektriske artikler til brug i industrimiljøer (undtagen 1 til 4) Overensstemmelsesvurderingsprocedurer: Overensstemmelsesvurderingsprocedurer i henhold til Rådets direktiv 89/336/EØF af 3. maj 1989 om indbyrdes tilnærmelse af medlemsstaternes lovgivning om elektromagnetisk kompatibilitet og ændringer deraf 2) Denne afgørelse, der er udfærdiget i to eksemplarer, undertegnes af de to medformænd. Afgørelsen får virkning fra datoen for den seneste af disse underskrifter. Undertegnet i Tokyo, den 16. august 2002. På Japans vegne Jun Shimmi Undertegnet i Bruxelles, den 13. november 2002. På Det Europæiske Fællesskabs vegne Joanna Kioussi
Afgørelse nr. 1/EF/2002

af 14. februar 2003

truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Japan om registrering af et overensstemmelsesvurderingsorgan i det sektorspecifikke bilag om teleterminaludstyr og radioudstyr

(2003/221/EF)

DET BLANDEDE UDVALG HAR -

under henvisning til aftalen om gensidig anerkendelse mellem Japan og Det Europæiske Fællesskab, særlig artikel 8, stk. 3, litra a), og artikel 9, stk. 1, litra b),

i betragtning af, at det blandede udvalg skal træffe en afgørelse om at optage et eller flere overensstemmelsesvurderingsorganer i et sektorspecifikt bilag -

TRUFFET FØLGENDE AFGØRELSE:

1. Nedenstående overensstemmelsesvurderingsorgan registreres under aftalens sektorspecifikke bilag om teleterminaludstyr og radioudstyr for de produkter og overensstemmelsesvurderingsprocedurer, der er angivet nedenfor.

Overensstemmelsesvurderingsorganets navn, akronym, adresse mv. Navn: TELEFICATION BV Tlf. (31-31) 658 31 60 Fax (31-31) 658 31 89 E-post: info@telefication.com Adresse: Edisonstraat 12A, 6902 PK Zevenaar, Nederlandene

Postadresse: PO Box 60004, 6800 JA Arnhem, Nederlandene

Websted: http://www.telefication.com Overensstemmelsesvurderingsorganets kontaktperson: Drs.ir. Wouter B.A. Blom, administrerende direktør

Registreringens omfang med hensyn til produkter og overensstemmelsesvurderingsprocedurer

For erhvervsret inden for telekommunikation:

1) Bemyndiget certificeringsorgan for:

Terminaludstyr til opkald (alt udstyr)

Terminaludstyr, undtagen til opkald (alt udstyr)

2) Godkendt inspektør for:

Undersøgelser af type I (alt udstyr)

Undersøgelser af type II

Terminaludstyr forbundet til analog telefon (alt udstyr)

Terminaludstyr forbundet til tjenesteintegreret digitalnet (alt udstyr)

Terminaludstyr forbundet til faste kredsløbsfaciliteter eller digitale datatransmissionsfaciliteter (alt udstyr)

Undersøgelser af type III

Terminaludstyr forbundet til mobil telefon (alt udstyr)

Terminaludstyr forbundet til personsøgningsfaciliteter (alt udstyr)

For radioforskrifter:

1) Bemyndiget certificeringsorgan for:

Specificeret radioudstyr af type I (alt udstyr)

Specificeret radioudstyr af type II (alt udstyr)

Specificeret radioudstyr af type III (alt udstyr)

2) Godkendt inspektør for:

Specificeret radioudstyr af type I (alt udstyr)

Specificeret radioudstyr af type II (alt udstyr)

Specificeret radioudstyr af type III (alt udstyr)

2. Denne afgørelse, der er udfærdiget i to eksemplarer, undertegnes af de to medformænd. Afgørelsen får virkning fra datoen for den seneste af disse underskrifter.

Undertegnet i Tokyo, den 14. februar 2003.

På Japans vegne

Jun Shimmi

Undertegnet i Bruxelles, den 13. november 2002.

På Det Europæiske Fællesskabs vegne

Joanna Kioussi
Afgørelse truffet af Det Blandede EØS-udvalg

nr. 2/2004

af 6. februar 2004

om ændring af bilag II (tekniske forskrifter, standarder, prøvning og certificering) og bilag XIII (transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 106/2003 truffet af Det Blandede EØS-udvalg den 26. september 2003(1).

(2) Bilag XIII til aftalen blev ændret ved afgørelse nr. 179/2003 truffet af Det Blandede EØS-udvalg den 5. december 2003(2).

(3) Kommissionens beslutning 2003/525/EF af 18. juli 2003 om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr(3) skal indarbejdes i aftalen -

TRUFFET FØLGENDE AFGØRELSE:

Artikel 1

Bilag II til EØS-aftalen ændres således:

Følgende punkt indsættes efter punkt 6b (Rådets direktiv 1999/36/EF) i kapitel VIII:

"6c. 32003 D 0525: Kommissionens beslutning 2003/525/EF af 18. juli 2003 om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr (EUT L 183 af 22.7.2003, s. 45)."

Artikel 2

Bilag XIII til aftalen ændres således:

1) Punkt 17g (Europa-Parlamentets og Rådet direktiv 2000/30/EF) ændres til punkt 17h.

2) Følgende punkt indsættes efter punkt 17f (Rådets direktiv 1999/36/EF):

"17g. 32003 D 0525: Kommissionens beslutning 2003/525/EF af 18. juli 2003 om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr (EUT L 183 af 22.7.2003, s. 45)."

3) Følgende punkt indsættes efter punkt 42c (Rådets direktiv 1999/36/EF):

"42d. 32003 D 0525: Kommissionens beslutning 2003/525/EF af 18. juli 2003 om udsættelse af anvendelsesdatoen for Rådets direktiv 1999/36/EF for så vidt angår visse former for transportabelt trykbærende udstyr (EUT L 183 af 22.7.2003, s. 45)."

Artikel 3

Teksterne til beslutning 2003/525/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 4

Denne afgørelse træder i kraft den 7. februar 2004, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(4).

Artikel 5

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 6. februar 2004.

På Det Blandede EØS-udvalgs vegne

P. Westerlund

Formand

(1) EUT L 331 af 18.12.2003, s. 16.

(2) EUT L 88 af 25.3.2004, s. 59.

(3) EUT L 183 af 22.7.2003, s. 45.

(4) Ingen forfatningsmæssige krav angivet.
Afgørelse truffet af Det Blandede EØS-udvalg

nr. 13/2004

af 6. februar 2004

om ændring af bilag XXI (statistikker) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XXI til aftalen blev ændret ved afgørelse nr. 161/2003 truffet af Det Blandede EØS-udvalg den 7. november 2003(1).

(2) Kommissionens forordning (EF) nr. 1192/2003 af 3. juli 2003 om ændring af Europa-Parlamentets og Rådets forordning (EF) nr. 91/2003 om statistik over jernbanetransport(2) skal indarbejdes i aftalen.

(3) Denne afgørelse finder ikke anvendelse på Island -

TRUFFET FØLGENDE AFGØRELSE:

Artikel 1

Følgende indsættes i punkt 7 (Europa-Parlamentets og Rådets forordning (EF) nr. 91/2003) i bilag XXI til aftalen:

", ændret ved

- 32003 R 1192: Kommissionens forordning (EF) nr. 1192/2003 af 3. juli 2003 (EUT L 167 af 4.7.2003, s. 13)."

Artikel 2

Teksterne til forordning (EF) nr. 1192/2003 på norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 7. februar 2004, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(3).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg..

Udfærdiget i Bruxelles, den 6. februar 2004.

På Det Blandede EØS-udvalgs vegne

P. Westerlund

Formand

(1) EUT L 41 af 12.2.2004, s. 60.

(2) EUT L 167 af 4.7.2003, s. 13.

(3) Forfatningsmæssige krav angivet.
Afgørelse nr. 1/2003 truffet af Associeringsrådet EU-Slovenien

den 17. februar 2003

om ændring af protokol 4 til Europaaftalen om definition af begrebet "produkter med oprindelsesstatus" og om metoderne for administrativt samarbejde

(2004/41/EF)

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side(1), i det følgende benævnt "aftalen", undertegnet i Luxembourg den 10. juni 1996, særlig artikel 38 i protokol 4, og

ud fra følgende betragtninger:

(1) Protokol 4 til aftalen om definition af begrebet "produkter med oprindelsesstatus" og om metoderne for administrativt samarbejde, i det følgende benævnt "protokollen", er blevet ændret flere gange. Det er derfor af hensyn til klarhed og retssikkerheden, hvad angår hvilke oprindelsesregler der skal anvendes, nødvendigt at konsolidere disse ændringer af teksten til protokollen.

(2) Der skal også foretages ændringer af de tekniske bearbejdnings- og forarbejdningsregler for at tage hensyn til ændringer af det harmoniserede varebeskrivelses- og varenomenklatursystem, i det følgende benævnt "det harmoniserede system", som fik virkning den 1. januar 2002.

(3) Visse bearbejdnings- og forarbejdningskrav, der skal opfyldes, for at materialer uden oprindelsesstatus kan få oprindelsesstatus, vil skulle ændres for at tage hensyn til, at et materiale ikke fremstilles i de kontraherende parter, og til de specifikke omstændigheder, under hvilke nogle produkter fremstilles ("monolitiske integrerede kredsløb"), som indebærer begrænsede bearbejdnings- eller forarbejdningsoperationer uden for de kontraherende parter.

(4) Der skal foretages nogle tekniske ændringer for at korrigere anomalier i og mellem de forskellige sprogudgaver af teksten.

(5) Det er derfor hensigtsmæssigt af hensyn til aftalens korrekte anvendelse og for at lette brugernes og toldadministrationernes arbejde at indarbejde alle de pågældende bestemmelser i en ny tekst til protokollen.

(6) Fælleserklæringerne om Fyrstendømmet Andorra, om Republikken San Marino og om fornyet behandling af ændringer af oprindelsesreglerne som følge af ændringer af det harmoniserede system skal bibeholdes sammen med protokollen -

TRUFFET FØLGENDE AFGØRELSE:

Artikel 1

Protokol 4 til aftalen om definition af begrebet "produkter med oprindelsesstatus" og om metoderne for administrativt samarbejde erstattes med vedlagte tekst sammen med de relevante fælleserklæringer.

Artikel 2

Denne afgørelse træder i kraft på dagen for vedtagelsen.

Den anvendes fra den 1. marts 2003.

Udfærdiget i Bruxelles, den 17. februar 2003.

På Associeringsrådets vegne

G. Papandreou

Formand

(1) EFT L 51 af 26.2.1999, s. 3.
—

Kommissionens forordning (EF) nr. 1788/2001 af 7. september 2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 243 af 13.9.2001, s. 3), senest ændret ved forordning (EF) nr. 1918/2002 (EFT L 289 af 26.10.2002, s. 15)
—

Kommissionens forordning (EF) nr. 1788/2001 af 7. september 2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 243 af 13.9.2001, s. 3), senest ændret ved forordning (EF) nr. 746/2004
3.

Hvad angår græsning mellem medlemsstaterne og Schweiz skal embedsdyrlægen i afsendelseslandet: a) på datoen for udstedelse af certifikatet, dog senest inden for 24 timer inden datoen for dyrenes planlagte ankomst, via det i artikel 20 i Rådets direktiv 90/425/EØF (2) omhandlede edb-system for forbindelserne mellem veterinærmyndighederne underrette den ansvarlige myndighed på bestemmelsesstedet (den lokale veterinærenhed) om afsendelsen af dyrene b) undersøge dyrene inden for de sidste 48 timer inden deres afsendelse til græsning; dyrene skal være behørigt identificerede c) udstede et certifikat efter modellen i punkt 11.
Afgørelse truffet af Det Blandede EØS-udvalg

nr. 24/2004

af 19. marts 2004

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 11/2004 truffet af Det Blandede EØS-udvalg den 6. februar 2004(1).

(2) Kommissionens beslutning 2003/213/EF af 25. marts 2003 om anvendelse af artikel 3, stk. 3, litra e), i Europa-Parlamentets og Rådets direktiv 1999/5/EF på radioudstyr beregnet til brug om bord på ikke-SOLAS-skibe, og som er beregnet til at indgå i det automatiske identifikationssystem System (AIS)(2), skal indarbejdes i aftalen -

TRUFFET FØLGENDE AFGØRELSE:

Artikel 1

Følgende punkt indsættes efter punkt 4zzk (Kommissionens beslutning 2001/148/EF) i kapitel XVIII i bilag II til aftalen:

"4zzl. 32003 D 0213: Kommissionens beslutning 2003/213/EF af 25. marts 2003 om anvendelse af artikel 3, stk. 3, litra e), i Europa-Parlamentets og Rådets direktiv 1999/5/EF på radioudstyr beregnet til brug om bord på ikke-SOLAS-skibe og som er beregnet til at indgå i det automatiske identifikationssystem (AIS) (EUT L 81 af 28.3.2003, s. 46)."

Artikel 2

Teksterne til beslutning 2003/213/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 20. marts 2004, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(3).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 19. marts 2004.

På Det Blandede EØS-udvalgs vegne

P. Westerlund

Formand

(1) EUT L 116 af 22.4.2004, s. 60.

(2) EUT L 81 af 28.3.2003, s. 46.

(3) Ingen forfatningsmæssige krav angivet.
Afgørelse truffet af Det Blandede EØS-udvalg

nr. 25/2004

af 19. marts 2004

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 150/2003 truffet af Det Blandede EØS-udvalg den 7. november 2003(1).

(2) Kommissionens beslutning 2003/424/EF af 6. juni 2003 om ændring af beslutning 96/603/EF om opstilling af listen over byggevarer, der henhører under klasse A "Intet bidrag til brand", der er omhandlet i beslutning 94/611/EF om gennemførelse af artikel 20 i Rådets direktiv 89/106/EØF om byggevarer(2) skal indarbejdes i aftalen -

TRUFFET FØLGENDE AFGØRELSE:

Artikel 1

Følgende led indsættes i punkt 1 (Rådets direktiv 89/106/EØF) i kapitel XXI i bilag II til aftalen:

"- 32003 D 0424: Kommissionens beslutning 2003/424/EF af 6. juni 2003 (EUT L 144 af 12.6.2003, s. 9)."

Artikel 2

Teksterne til beslutning 2003/424/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 20. marts 2004, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1.(3)

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 19. marts 2004.

På Det Blandede EØS-udvalgs vegne

P. Westerlund

Formand

(1) EUT L 41 af 12.2.2004, s. 39.

(2) EUT L 144 af 12.6.2003, s. 9.

(3) Ingen forfatningsmæssige krav angivet.